Wikidata Czernihovia
Res apud Vicidata repertae:Czernihovia: insigneCzernihovia: insigne
*Civitas*: Ucraina  
*Locus*: 51°29′38″N 31°17′41″E  
*Numerus incolarum*: 286 899  
*Zona horaria*: UTC+2, UTC+3  
Situs interretialis  
*Nomen officiale*: Чернігів
**Gestio**

*Praefectus*: Vladyslav Atroshenko  
*Consilium*: Chernihiv City Council  
*Procuratio superior*: Chernihiv Raion  

**Geographia**

*Superficies*: 79 chiliometrum quadratum  

**Coniunctiones urbium**

*Urbes gemellae*: Prilapum, Gabrovo, Nova Tarnovia, Memmingen, Reginogradecium, Ogre, Petah Tikva, Resovia, Durocortorum  

**Czernihovia,** **Czernigowia,** **Czernichovia,** seu **Tzernogavia** (Ucrainice: Чернігів, tr. *Černihiv* ; Russice: Чернигов, tr. *Černigov*), urbs est in Ucraina, in dextra fluminis Desnae ripa sita, metropolis regionis Czernihoviensis. Sedes industriae, portum, aeroportum, et stationem ferriviarum habet. Ibi sunt quaedam instituta studiorum, scholae technicae, musea, theatrum, et nonnulla monumenta historiae culturaeque. Fere 290 milia hominum urbem incolunt (anno 2017).

Historia
--------

Templum Christianum orthodoxum, Czernihoviae fine saeculi duodecimi–initio saeculi tredecimi constructum
Czernihovia est urbs antiqua, primo memorata anno 907. Saeculo nono fuit metropolis unius gentium Slavicarum orientalium, *Severiani,* seu, secundum Sigismundi de Herberstein *Rerum Moscoviticarum Commentarios,* *Seweri* nominatae. Saeculo nono exeunti, urbs inclusa est in regno Ruthenico. Saeculis decimo–duodecimo fuit magni valoris sedes industriae commerciaeque. Saeculis ab undecimo ad tertium decimum fuit metropolis ducatus Czernihoviensis. Anno 1239, Mongolo-Tatari urbem destruxerunt. Saeculo quarto decimo, urbs adiuncta est a Magno Ducatu Lituaniae. Anno 1503, facta est pars Magni Ducatus Moscoviae. Anno 1611, occupata est a Polonia (anno 1635 caput palatinatus eius facta), et anno 1654 denuo sub potestatem Russiae ("Moscoviae") venit. Ab anno 1797, urbs, nunc situs commerciae regionis, fuit metropolis guberniorum Imperii Russici. Post detritum imperii illius, urbs facta est pars Ucrainae, cuius regionum metropolis est ab anno 1932. Tempore Belli Magni Patrii copiae Germaniae Czernihoviam occupabant ab 9 Septembris anni 1941 ad 21 Septembris anni 1943; multas eversiones affecerunt urbi illi, quae post bellum restaurata est.

Cives clari
-----------

* Natalia Denisenko (\*1989), actrix

Notae
-----

1. ↑  Iohannes Iacobus Hofmannus, *Lexicon universale* (1698) ~ tom. I. p. 1072.
2. 1 2  Sigismundi de Herberstein *Rerum Moscoviticarum Commentarii.*
3. 1 2  J. G. Th. Graesse, *Orbis Latinus*, Brunopoli 1972, vol. I, p. 621 (ubi errabunde *Čerykaŭ(be)*.urbs Rutheniae Albae indicatur).

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Czernihoviam** spectant. |

|  |  |
| --- | --- |
|  | **Situs geographici et historici:** *Locus*: 51°29′38″N 31°17′41″E • *GeoNames* • Treccani • Большая российская энциклопедия • Encyclopædia Britannica |

Metropoles regionum Ucrainae

|  |  |
| --- | --- |
|  |  |
| Charcovia • Chersonium • Chmielnicius • Circassium • Czernihovia • Czernovicum • Danapris • Donetsk • Eractum • Ivano-Frankivsk • **Kiovia** • Kropyvnyc'kyj • Leopolis • Luceoria • Nicolaopolis • Odessa • Poltava • Pratalia • Sebastopolis • Sumae • Sympheropolis • Tarnopolis • Uzhorodum • Vinnicia • Zaporizhia • Zitomiria |
|  |